Ռալֆ Շումախեր

Ռալֆ Շումախեր (; ), Ֆորմուլա 1-ի գերմանացի ավտոարշավորդ։ Աշխարհի 7-ակի չեմպիոն Միխայել Շումախերի կրտսեր եղբայրը։

Կենսագրություն 
Ռալֆ Շումախերը ծնվել է 1975 թվականի հունիսի 30-ին՝ Գերմանիայի ֆեդերատիվ հանրապետության մեջ գտնվող Հյուսիսային Հռենոս-Վեսթֆալիա երկրի Հյուրթ քաղաքում։

Կարտինգով սկսել է զբաղվել վաղ տարիքից։ Կարիերան Ֆորմուլա 3-ում սկսել է 1994 թվականին՝ WTS թիմի կազմում։ 1995 թվականին Ֆորմուլա 3-ի գերմանական առաջնության ժամանակ զբաղեցրել է երկրորդ հորիզոնականը՝ զիջելով միայն Նոբերտո Ֆոնտանային։ Դրանից հետո մասնակցել է ճապոնական Ֆորմուլա Նիպոն մրցույթին, որտեղ հաղթանակներ է տարել բոլոր երեք մրցարշավներում և դարձել առաջնության հաղթող։

1997 թվականին Jordan թիմի կազմում սկսել է ելույթ ունենալ Ֆորմուլա 1-ում։ Նա լավ, բայց անկանոն արագություն է ցույց տվել, չնայած դա եղել է նրա երրորդ Գրան Պրի առաջնությունը։ Այդ տարի Ռալֆը մրցարշավների ժամանակ 10 անգամ դուրս է եկել ուղեգծից։ Դրա հիմնական պատճառը եղել են ուղեգծի վրա տեղի ունեցած բախումները։

1998 թվականի մրցաշրջանի ժամանակ Ռալֆ Շումախերը ցույց է տվել, որ իր ավագ եղբոր նման բավականին հաջողությամբ կարող է հաղթահարել թաց ուղեգիծը։ Սիլվերսթոունի թաց ուղեգծով մրցարշավի ժամանակ Ռալֆը իր թիմին բերել է առաջին միավորը, իսկ Բելգիայի Գրան Պրի առաջնության ժամանակ վերջնագիծը երկրորդն է հատել։

1999 թվականին տեղափոխվել է Williams, որտեղ շուտով գերազանցել է իր թիմակից, CART առաջնության նախկին չեմպիոն Ալեսանդրո Ձանարդիին։

Ֆորմուլա 1-ում առաջին անգամ հաղթել է 2001 թվականին Սան Մարինոյի Գրան Պրի առաջնության ժամանակ։ Նա ելույթ է ունեցել BMW մակնիշի մեքենայով՝ Williams թիմի կազմում։ Դրանով նա չի սահմանափակվել։ Նա հաղթել է ևս երկու մրցարշավներում և դարձել տարվա լավագույն ավտոարշավորդներից մեկը։ Հաջորդ հաղթանակը տարել է 2002 թվականին, երկու հաղթանակ էլ ունեցել է 2003 թվականին։ Սակայն իր կարիերայում նա բազմաթիվ անգամներ էլ անհաջողությունների է ունեցել։ Այդ պատճառով էլ երբեք չի կարողացել նվաճել չեմպիոնի տիտղոսը։

2004 թվականը անաջող է եղել ամբողջWilliams թիմի համար։ Սակայն Ռալֆը կարողացել է հաջողություն ունենալ Կանադայի Գրան Պրի առաջնության ժամանակ։ Նա վերջնագիծը երկրորդն է հատել, բայց մրցաշրջանի ավարտին թիմի արդյունքները չեղյալ են հայտարարվել անհամապատասխանությունների պատճառով։ ԱՄՆ-ի մրցաշարի տասներորդ շրջափուլում Շումախերը լուրջ վթարի է ենթարկվել, որի պատճառով ստիպված է եղել բաց թողնել 6 մրցավազք։

2005 թվականին տեղափոխվել է «Toyota» թիմ։ Պայմանագիրը ստորագրվել է 2005-2007 թվականների մրցարշավների համար։ 2007 թվականի հոկտեմբերի 1-ին հայտարարել է, որ թողնում է «Toyota» թիմը։

2008 թվականին դարձել է Մյուկե Մոտոսպորտի թիմի անդամ։

Ներկայումս նա DWM շարքի HWA թիմի մարզական տնօրենն է։

Անձնական կյանք 
2001 թվականի հոկտեմբերի 5-ին Ավստրիայի Հալվանգ քաղաքում ամուսնացել է Կորե Բրինկմանի հետ (ծնվ. 1976 թվականի դեկտեմբերի 6-ին)։ Վերջինս եղել է մոդել, իսկ այժմ աշխատում է գերմանական առաջատար հեռուստատեսությունում և մրցարշավային մրցումների մասնակից է։ 2001 թվականի հոկտեմբերի 23-ին զույգը 3 շաբաթ վաղաժամ որդի է ունեցել, որին կոչել են Դավիթ։ Դավիթը նույնպես զբաղվում է մրցարշավներով։ 2014 թվականին նրանք ամուսնալուծվել են։

Կարիերան ավտոսպորտում

Ֆորմուլա 1-ի արդյունքներ

DTM ելույթի արդյունքներ

Ծանոթագրություններ

Արտաքին հղումներ 
 Официальный сайт
 

Գերմանացի մարզիկներ
Ավտոարշավորդներ ըստ ազգության